Voormalige SA krieketkaptein verloofGraeme het die groot vraag gevra. (Foto: Instagram) Die voormalige Protea-krieketkaptein, Graeme Smith, het ŉ ring aan sy meisie, Romy Lanfranchi, se vinger gesteek. Smith het dié nuus op sy Instagram-profiel bekend gemaak met ŉ foto waar Lanfranchi met haar verloofring spog. “About last night,” het hy by die foto geskryf. Die paartjie het een kind, ŉ seun, wat in 2016 gebore is. Lanfranchi is ŉ prokureur. Smith het ook ŉ dogter, Cadence Christine Smith, wat in 2012 gebore is en ŉ seun, Carter McMorrin Smith, wat in 2013 gebore is. Die kinders is gebore uit sy huwelik met die Ierse sangeres, Morgan Deane. Smith en Deane is in 2014 geskei. Smith het ook in 2014 sy uittrede uit professionele krieket aangekondig.